gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl es gl gl gl gl gl gl gl gl gl gl gl gl lt en gl gl gl gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
Evacuadas tres persoas en Ferrol polo incendio dunha vivenda no ensanche - G24
O lume orixinouse no quinto andar dun edificio da rúa Paraguai
Unha moza foi rescatada por unha fiestra e un mozo está hospitalizado
G24.gal 22/07/2022 15:38 Última actualización 22/07/2022 15:51
Pouco antes das catro e media da mañá, os bombeiros recibían o aviso por un incendio na rúa Paraguai, no barrio ferrolán do ensanche. As lapas iniciáronse, por causas que aínda se descoñecen, nun cuarto onde nese intre non había ninguén.
Tres persoas tiveron que ser evacuadas. Unha delas, unha moza rescatada por unha ventá do quinto andar, que foi onde se produciu o lume. Malia a aparatosidade do incendio, non foi necesario desaloxar o resto da veciñanza.
"A min rescatáronme por unha ventá porque estaba todo cheo de fume. E un mozo está na Coruña, no hospital, porque ten as fosas nasais queimadas. Pero está fóra de perigo", relata Olalla  Lorenzo, quen alertou os bombeiros do lume.
Tras permanecer seis horas no hospital, Olalla e Desirée, aínda co susto no corpo, achegáronse á vivenda para recoller algunhas das súas pertenzas. Pero aínda agora non saben como se orixinou o lume no cuarto que quedou completamente calcinado.
"Nese cuarto non había ninguén, así que non sabemos que puido pasar. Unha cabicha mal apagada, un enchufe... Nin idea", asegura Olalla.
Canda elas, había máis mozos que tamén foron desaloxados.
"Saía fume e lume polas fiestras e evacuamos", relata Enrique Suárez, xefe en funcións dos bombeiros de Ferrol.
Porén non foi necesario desaloxar o resto de habitantes do inmoble. Agora, invetíganse as causas do lume para poder esclarecer o sucedido.
Veciños da Coruña levan máis de dez anos sen poder usar o seu garaxe
Os helicópteros contra o lume combaten as lapas máis inaccesibles
Catro coches calcinados no incendio declarado no aparcadoiro do Orzán
Un incendio no aparcadoiro subterráneo do Orzán deixa varios vehículos calcinados
Contido con Xeográficas Galicia .
Denuncian un veciño de Mos por condución temeraria
A Mesa pola Normalización Lingüística protesta polo uso do topónimo La Toja
A seca pode reducir a colleita de castaña nun 30%
Galicia prevé arrincar o sábado 8 de outubro a vacinación masiva co reforzo a maiores de 85 anos
Síguenos en redes sociais
Aviso legal e Política de Privacidade